**ΑΠΑΝΤΗΣΕΙΣ ΣΤΟ ΔΙΑΓΩΝΙΣΜΑ ΛΑΤΙΝΙΚΩΝ**

**κ.21-23**

**ΜΕΤΑΦΡΑΣΗ**

Τότε ο Κάμιλλος, ο οποίος για πολύ καιρό κoντά στην Αρδέα ήταν εξόριστος εξαιτίας της λείας από τους Βηίους, που δεν είχε μοιραστεί ακριβοδίκαια, αν και ήταν απών αναγορεύτηκε δικτάτορας. Αυτός ακολούθησε τους Γαλάτες που ήδη έφευγαν. Αφού τους εξολόθρευσε, πήρε πίσω όλο το χρυσάφι. Επειδή αυτό ζυγίστηκε εκεί, έδωσε το όνομά του στην πόλη.

Αυτόν η Αρρία έτσι κήδευσε, ώστε να αγνοείται από το σύζυγοֹ κι όχι μόνο αυτό, αλλά κάθε φορά που εκείνη έμπαινε στην κρεβατοκάμαρα του συζύγου, προσποιούνταν ότι ο γιος ζούσε και στο σύζυγο που πολύ συχνά ρωτούσε τι έκανε το παιδί απαντούσε: “Kοιμήθηκε καλά, πρόθυμα πήρε την τροφή”. Έπειτα, όταν τα δάκρυά της, που για πολύ ήταν συγκρατημένα, νικούσαν και ξέσπαγαν, έβγαινε έξω.

**ΠΑΡΑΤΗΡΗΣΕΙΣ**

1. **Να γράψετε τους τύπους που ζητούνται:**

|  |  |
| --- | --- |
| **aurum omne:** η αντίστοιχη πτώση του άλλου αριθμού | **aura omnia** |
| **lacrimae suae:** η αιτιατική του ίδιου αριθμού | **lacrimas suas** |
| **exilio:** η γενική ενικού | **exilii/-i** |
| **aequo iure:** η ονομαστική ενικού | **aequum ius** |
| **funus:** η γενική ενικού | **funeris** |
| **filium:** η κλητική ενικού | **fili** |
| **cibum:** η αιτιατική πληθυντικού | **cibos** |

**2α. Να γράψετε τους τύπους που ζητούνται:**

|  |  |
| --- | --- |
| **is:** αιτιατική ενικού αριθμού και στα τρία γένη | **eum/eam/id** |
| **quibus:** γενική, δοτική και αφαιρετική ενικού αριθμού στο ίδιο γένος | **cuius/cui/quo** |
| **huic:** ονομαστική και δοτική πληθυντικού στο θηλυκό γένος | **hae/his** |
| **illa:** ονομαστική ενικού ουδετέρου γένους και αφαιρετική πληθυντικού αρσενικού γένους | **illud/illis** |

**β. dictator, civitati, puer, nomen:** γενική ενικού και πληθυντικού αριθμού.

|  |  |  |
| --- | --- | --- |
|  | **Γενική ενικού** | **Γενική πληθυντικού** |
| dictator | dictatoris | dictatorum |
| civitati | civitatis | civitatum/civitatiun |
| puer | pueri | puerorum |
| nomen | nominis | nominum |

**3. Να γράψετε τους τύπους που ζητούνται:**

|  |  |
| --- | --- |
| **Fuerat:** γ΄πληθυντικό οριστικής μέλλοντα | **erunt** |
| **Divisam:** β΄πληθ. υποτακτικής ενεστώτα ενεργητικής φωνής | **dividatis** |
| **Interemptis:** γ΄ πληθ. οριστικής συντελ. μέλλοντα ενεργητικής φωνής | **interemerint** |
| **Appensum:** β΄ πληθ. υποτ. παρατατικού ίδιας φωνής | **appenderemini** |
| **Dedit:** α΄πληθ. υποτ. ενεστώτα ενεργητικής φωνής | **demus** |
| **Paravit:**  μετοχή ενεστώτα, ονομαστική πληθυντικού στο ουδέτερο γένος | **parantia** |
| **Ignoraretur:** α΄ενικό υποτακτικής ενεστώτα ενεργητικής φωνής | **ignorem** |
| **Intraverat:** γ΄πληθ. οριστικής παρακειμένου ίδιας φωνής | **intraverunt/-ere** |
| **Ageret:**  μετοχή μέλλοντα και στα τρία γένη στην ονομαστική ενικού | **acturus-a-um** |
| **Respondebat:**  απαρέμφατο μέλλοντα ίδιας φωνής | **responsurum/-am/-um/-os/-as/-a esse** |
| **Quievit:** β΄ενικό υποτακτικής παρατατικού ίδιας φωνής | **quiesceres** |
| **Sumpsit:** β΄πληθ. οριστικής παρατατικού ίδιας φωνής | **sumebatis** |
| **Cohibitae:**  απαρέμφατο παρακειμένου ενεργητικής φωνής | **cohibuisse** |
| **Vincerent:** τον αντίστοιχο τύπο στην οριστική ίδιας φωνής | **vincebant** |
| **Vivere:** β΄ενικό υποτακτικής παρακειμένου ίδιας φωνής | **vixeris** |

**4α.** **Να αναγνωρίσετε συντακτικά τους όρους:**

**huic:** δοτική προσωπική χαριστική που εξαρτάται από το ρήμα paravit.

**iure:** αφαιρετική (οργανική) του τρόπου που εξαρτάται από τη μετοχή divisam.

**dictator:** κατηγορούμενο στο υποκείμενο Camillus από το συνδετικό ρήμα est factus.

**iam:** επιρρηματικός προσδιορισμός του χρόνου στη μετοχή divisam.

**nomen:** άμεσο αντικείμενο του ρήματος dedit.

**a marito:** εμπρόθετος προσδιορισμός του ποιητικού αιτίου στο ρήμα ignoraretur.

**filium:** υποκείμενο του απαρεμφάτου vivere.

**suae:** επιθετικός προσδιορισμός στο lacrimae. Εκφράζει πλάγια ή έμμεση αυτοπάθεια, γιατί αναφέρεται στο υποκείμενο της κύριας πρότασης (Arria), ενώ βρίσκεται σε δευτερεύουσα.

**funus:** αντικείμενο του ρήματος paravit.

**propter praedam:** εμπρόθετος προσδιορισμός του εξωτερικού αναγκαστικού αιτίου που εξαρτάται από τη μετοχή divisam.

**Προσοχή:** Μην ξεχνάτε να γράφετε την εξάρτηση του κάθε όρου που σας δίνεται, διαφορετικά χάνεται μόρια από τη βαθμολόγηση.

**β. Cum επαναληπτικός**

Εισάγει δευτερεύουσες χρονικές προτάσεις. Συντάσσεται με οριστική αρκτικού χρόνου και δηλώνει αόριστη επανάληψη στο παρόν-μέλλον ή με οριστική παρατατικού ή υπερσυντελίκου και δηλώνει αόριστη επανάληψη στο παρελθόν. Μεταφράζεται: κάθε φορά που…

**Cum ιστορικός-διηγηματικός**

Εισάγει δευτερεύουσες χρονικές προτάσεις. Χρησιμοποιείται για τις διηγήσεις του παρελθόντος. Συντάσσεται με υποτακτική-είναι φανερός ο ρόλος του υποκειμενικού στοιχείου που υπάρχει σ’ αυτήν-παρατατικού για πράξη σύγχρονη ή υποτακτική υπερσυντελίκου για πράξη προτερόχρονη στο παρελθόν. Ο cum υπογραμμίζει τη βαθύτερη σχέση της δευτερεύουσας με την κύρια πρόταση ֹ δημιουργεί μια σχέση αιτίου και αιτιατού ανάμεσά τους.

**γ.** **Οι δευτερεύουσες προτάσεις του κειμένου και το είδος τους:**

* qui diu apud Ardeam in…aequo iure divisam:δευτερεύουσα αναφορική προσδιοριστική πρόταση.
* ut ignoraretur a marito: δευτερεύουσα επιρρηματική συμπερασματική πρόταση.
* cum illa cubiculum mariti intraverat: δευτερεύουσα επιρρηματική χρονική πρόταση.
* quid ageret puer: δευτερεύουσα ονοματική πλάγια ερωτηματική πρόταση.
* cum lacrimae suae, diu cohibitae, vincerent prorumperentque: δύο δευτερεύουσες επιρρηματικές χρονικές προτάσεις που συνδέονται παρατακτικά με τον εγκλιτικό σύνδεσμο -que

**δ. propter Veientanam praedam = ex (de, ab) Veientana praeda** (πρόθεση+αφαιρετική)

**Διον. Καρβελά**